paragraph_text: Kermanšah (perz. کرمانشاه; Kermānšāh, kurd. کرماشان; Kirmaşan) je glavni grad iranske Kermanšaške pokrajine, a nalazi se 525 km zapadno od Teherana odnosno oko 120 km od granice s Irakom. Smješten je na oko 1350 m nadmorske visine i klima je umjereno kontinentalna. Prema popisu stanovništva iz 2006. godine Kermanšah je imao 822.921 stanovnika, a njegova anglomeracija 1,350.665. Većina građana su Kurdi, a većinska religija je šijitski islam iako postoje i manje zajednice bahá'íja, Židova, jarsana i armenskih kršćana.